

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: [dome@gulbene.lv](mailto:dome@gulbene.lv) , [www.gulbene.lv](http://www.gulbene.lv)­­­­­­­­­­­

**Izglītības,kultūras un sporta komiteja PROTOKOLS**

Administrācijas ēka, Ābeļu iela 2, Gulbene, atklāta sēde

**2024. gada 23. oktobris Nr. 10**

Sēde sasaukta 2024.gada 21.oktobrī plkst. 09:23

Sēdi atklāj plkst. 2024.gada 23.oktobrī plkst.10:58

**Sēdi vada** - Izglītības, kultūras un sporta komitejas priekšsēdētājs Anatolijs Savickis

**Protokolē -** Gulbenes novada Centrālās pārvaldes Kancelejas nodaļas vadītāja Līga Nogobode

**Piedalās deputāti (komitejas locekļi)**: Aivars Circens, Gunārs Babris, Atis Jencītis, Ivars Kupčs

**Nepiedalās deputāti (komitejas locekļi)**: Ainārs Brezinskis, Lāsma Gabdulļina

**Piedalās deputāti (nav komitejas locekļi)**: Guna Švika, Mudīte Motivāne

**Pašvaldības administrācijas darbinieki un interesenti klātienē:** izpilddirektore Antra Sprudzāne; skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

Komitejas sēdei tika veikts videoieraksts, pieejams:

<https://drive.google.com/drive/folders/11WIatzjcoAezB9UL4pcVjlIA9kUoxAkQ>

Izglītības,kultūras un sporta komiteja – 2024/10/23 10:35 EEST — Recording

**DARBA KĀRTĪBA:**

**0. Par darba kārtības apstiprināšanu**

**1. Par dalību projekta “Pedagogu profesionālā atbalsta sistēmas izveide” īstenošanā**

**2. Par dalību projekta “Skola- kopienā” īstenošanā**

**0.**

**Par darba kārtības apstiprināšanu**

ZIŅO: Anatolijs Savickis

LĒMUMA PROJEKTU SAGATAVOJA: Līga Nogobode

DEBATĒS PIEDALĀS: nav

Priekšlikumi balsošanai:

Izglītības, kultūras un sporta komiteja atklāti balsojot:

ar 5 balsīm "Par" (Aivars Circens, Anatolijs Savickis, Atis Jencītis, Gunārs Babris, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2024.gada 23.oktobra Izglītības, kultūras un sporta komitejas sēdes darba kārtību.

**1.**

**Par dalību projekta “Pedagogu profesionālā atbalsta sistēmas izveide” īstenošanā**

ZIŅO: Līga Ice

LĒMUMA PROJEKTU SAGATAVOJA: Līga Ice

DEBATĒS PIEDALĀS: Atis Jencītis, Guna Švika

Priekšlikumi balsošanai:

Izglītības, kultūras un sporta komiteja atklāti balsojot:

ar 5 balsīm "Par" (Aivars Circens, Anatolijs Savickis, Atis Jencītis, Gunārs Babris, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**GULBENES NOVADA PAŠVALDĪBAS DOMES LĒMUMS**

Gulbenē

**2024.gada 31.oktobrī Nr. GND/2024/\_\_\_\_**

**(protokols Nr.\_\_; \_\_)**

**Par dalību projekta “Pedagogu profesionālā atbalsta sistēmas izveide” īstenošanā**

Ministru kabineta 2024.gada 11.jūnija noteikumu Nr.358 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.3. pasākuma “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam” īstenošanas noteikumi” (turpmāk – noteikumi) 2.punkts noteic, ka pasākuma mērķis ir izveidot un attīstīt vienotu un stratēģiski pārraudzītu profesionālā atbalsta sistēmu valsts, pašvaldību un izglītības iestāžu līmenī mācību procesa kvalitātes pilnveidei vispārējā un profesionālā izglītībā, veicināt izglītojamo izcilību un nodrošināt metodiskā atbalsta materiālus pedagogiem. Noteikumu 6.punktā noteikts, ka pasākuma ietvaros plānotais kopējais finansējums ir 67 841 032 *euro* (no tā elastības finansējums – 18 109 518 *euro*), tai skaitā Eiropas Sociālā fonda Plus finansējums – 57 664 877 *euro* (no tā elastības finansējums – 15 393 091 *euro*) un valsts budžeta līdzfinansējums – 10 176 155 *euro* (no tā elastības finansējums – 2 716 427 *euro*).

Projekta “Pedagogu profesionālā atbalsta sistēmas izveide” iesniedzējs ir Valsts izglītības satura centrs (turpmāk – VISC). Noteikumu [21.2.](https://likumi.lv/ta/id/352722-eiropas-savienibas-kohezijas-politikas-programmas-20212027gadam-422-specifiska-atbalsta-merka-uzlabot-izglitibas-un-macibu-sistemu-kvalitati-ieklautibu-efektivitati-un-nozimigumu-darba-tirgu-tostarp-ar-neformalas-un-ikdienejas-macisanas-validesanas-palidzibu-lai-atbalstitu-pamatkompetencu-tostarp-uznemejdarbibas-un-digitalo-prasmju-apguvi-un-sekmejot-dualo-macibu-sistemu-un-maceklibas-ieviesanu-4223pasakuma-macibu-procesa-kvalitatespilnveide-istenojot-pedagogu-profesionalas-darbibas-atbalsta-sistemas-attistibu-izglitojamo-izcilibas-aktivitasu-nodrosinasanu-un-metodiska-atbalsta-materialu-izstradi-pedagogam-istenosanas-noteikumi#p21.2), [21.3.](https://likumi.lv/ta/id/352722-eiropas-savienibas-kohezijas-politikas-programmas-20212027gadam-422-specifiska-atbalsta-merka-uzlabot-izglitibas-un-macibu-sistemu-kvalitati-ieklautibu-efektivitati-un-nozimigumu-darba-tirgu-tostarp-ar-neformalas-un-ikdienejas-macisanas-validesanas-palidzibu-lai-atbalstitu-pamatkompetencu-tostarp-uznemejdarbibas-un-digitalo-prasmju-apguvi-un-sekmejot-dualo-macibu-sistemu-un-maceklibas-ieviesanu-4223pasakuma-macibu-procesa-kvalitatespilnveide-istenojot-pedagogu-profesionalas-darbibas-atbalsta-sistemas-attistibu-izglitojamo-izcilibas-aktivitasu-nodrosinasanu-un-metodiska-atbalsta-materialu-izstradi-pedagogam-istenosanas-noteikumi#p21.3) un [21.6.](https://likumi.lv/ta/id/352722-eiropas-savienibas-kohezijas-politikas-programmas-20212027gadam-422-specifiska-atbalsta-merka-uzlabot-izglitibas-un-macibu-sistemu-kvalitati-ieklautibu-efektivitati-un-nozimigumu-darba-tirgu-tostarp-ar-neformalas-un-ikdienejas-macisanas-validesanas-palidzibu-lai-atbalstitu-pamatkompetencu-tostarp-uznemejdarbibas-un-digitalo-prasmju-apguvi-un-sekmejot-dualo-macibu-sistemu-un-maceklibas-ieviesanu-4223pasakuma-macibu-procesa-kvalitatespilnveide-istenojot-pedagogu-profesionalas-darbibas-atbalsta-sistemas-attistibu-izglitojamo-izcilibas-aktivitasu-nodrosinasanu-un-metodiska-atbalsta-materialu-izstradi-pedagogam-istenosanas-noteikumi#p21.6)apakšpunktā minēto atbalstāmo darbību īstenošanā VISC paredz iesaistīt sadarbības partnerus - valstspilsētu un novadu pašvaldības.

Pedagogu profesionālā kompetence ir būtisks priekšnosacījums skolēnu zināšanām un izglītības iestādes snieguma attīstībai. Svarīga loma skolu darbībā un attīstībā ir arī to vadības komandām, kā arī pašvaldību izglītības pārvaldēm un to izglītības speciālistiem. Projektā plānotais atbalsts palīdzēs pilnveidot mācību procesa kvalitāti, nodrošinot metodiskā atbalsta materiālus un veicinot skolēnu snieguma izcilību. Lai atbalstītu pedagogus un līdz ar to pastarpināti atstājot ietekmi uz skolēnu mācīšanos, tiks veidota stratēģiski pārraudzīta profesionālā atbalsta sistēma pedagogiem nacionālā un pašvaldību līmenī. Nacionālā līmenī veidos tādu profesionālā atbalsta sistēmu, kas spēj risināt mācību satura, metodikas un didaktikas jautājumus un ar tiem strādās valsts metodiķi gan vispārējās, gan profesionālās izglītības iestādēs. Savukārt pašvaldību līmenī stiprinās profesionālā atbalsta spējas, kas nodrošinās zinošu un profesionālu speciālistu kopienu jeb pašvaldību metodiķus, kas pedagogiem spēs sniegt nepieciešamo atbalstu uz vietas.

Lai algotu pašvaldības metodiķus, katrai pašvaldībai projekta ietvaros ar sadarbības līgumu tiks piešķirts avanss 80% apjomā, saskaņā ar pašvaldības iesniegto finansēšanas plānu par ne mazāk kā 6 mēnešu periodu. Atlikušie 20% tiks pārskaitīti pēc attiecināmo izmaksu apstiprināšanas Centrālajā finanšu un līgumu aģentūrā. Attiecīgi projekts aicina pašvaldības plānot finanšu plūsmu atbilstoši šiem nosacījumiem. Minimālā pašvaldības metodiķa noslodze saskaņā ar noteikumiem ir 7 mācību jomu metodiķi x 0,2 slodzes un pirmsskolas metodiķa amata vieta 0,3 slodzes apjomā.

2025.gada janvārī plānots slēgt sadarbības līgumus ar pašvaldībām, 2025.gada martā plānots, ka pašvaldības sagatavo un iesniedz finansēšanas plānus, 2025.gada maijā plānots, ka projekts pārskaita avansa maksājumu pašvaldībām pašvaldības metodiķu atalgojumam. Avansā tiek pārskaitīti 80% no plānotā finansējuma vienu reizi pusgadā, pēc visu izdevumu attiecināšanas tiek pārskaitīta atlikusī summa. 2025.gada jūnijs ir plānotais laiks, kad pašvaldības pieņem darbā metodiķus.

Pamatojoties uz Pašvaldību likuma 10.panta pirmās daļas 21.punktu, kas noteic, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Izglītības, kultūras un sporta jautājumu komitejas un Finanšu komitejas ieteikumu, atklāti balsojot: ar \_\_\_\_ balsīm "Par" (\_\_\_\_\_\_), "Pret" – \_\_\_\_ (\_\_\_\_\_\_), "Atturas" – \_\_\_\_\_ (\_\_\_\_\_), "Nepiedalās" – \_\_\_\_\_ (\_\_\_\_\_\_\_\_), Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības dalību projekta “Pedagogu profesionālā atbalsta sistēmas izveide” īstenošanā.

2. UZDOT Gulbenes novada Izglītības pārvaldes vadītājai kontrolēt lēmuma izpildi.

|  |
| --- |
|  |

**2.**

**Par dalību projekta “Skola- kopienā” īstenošanā**

ZIŅO: Līga Ice

LĒMUMA PROJEKTU SAGATAVOJA: Līga Ice

DEBATĒS PIEDALĀS: Mudīte Motivāne

Deputāte Mudīte Motivāne jautā projekta vadītājai vai par projekta aktivitātēm tā realizācijas laikā un par iesniegtajām atskaitēm sniegs informāciju deputātiem.

Priekšlikumi balsošanai:

Izglītības, kultūras un sporta komiteja atklāti balsojot:

ar 5 balsīm "Par" (Aivars Circens, Anatolijs Savickis, Atis Jencītis, Gunārs Babris, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**GULBENES NOVADA PAŠVALDĪBAS DOMES LĒMUMS**

Gulbenē

**2024.gada 31.oktobrī Nr. GND/2024/\_\_\_\_**

**(protokols Nr.\_\_; \_\_)**

**Par dalību projekta** **“Skola- kopienā” īstenošanā**

Ministru kabineta 2024. gada 16. jūlija noteikumu Nr. 483 “Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.1. pasākuma “Integrēta "skola-kopiena" sadarbības programma atstumtības riska mazināšanai izglītības iestādēs” īstenošanas noteikumi” (turpmāk – noteikumi) 2. un 3.punkts noteic, ka pasākuma mērķis ir attīstīt integrētu skolas-kopienas jeb pašvaldības izglītības ekosistēmas pieeju, veicinot starpinstitūciju sadarbību un izglītojamā vecāku (personu, kas realizē aizgādību) iesaisti izglītības procesā, lai nodrošinātu koordinētu rīcību sociālās atstumtības un priekšlaicīgas mācību pārtraukšanas riska samazināšanai izglītojamiem un sekmētu vispārējās pamatizglītības un vidējās izglītības satura apguvi. Pasākuma mērķa grupa ir vispārējās izglītības iestāžu izglītojamie no 1. līdz 12. klasei, kā arī profesionālās izglītības iestāžu un profesionālās izglītības programmas īstenojošo vispārējās izglītības iestāžu izglītojamie no 1. līdz 4. kursam. Noteikumu 8.punktā noteikts, ka pasākuma ietvaros plānotais kopējais attiecināmais finansējums ir 23 490 000 *euro* (no tā elastības finansējums – 7 538 110 *euro*), tai skaitā ESF+ finansējums – 19 966 500 *euro* (no tā elastības finansējums – 6 407 394 *euro*) un valsts budžeta līdzfinansējums – 3 523 500 *euro* (no tā elastības finansējums – 1 130 716 *euro*). Projekta iesniegumā pasākumam pieejamo finansējumu plāno ne vairāk kā 15 951 890 *euro* apmērā, tai skaitā ESF+ finansējumu 13 559 106 *euro* apmērā un valsts budžeta līdzfinansējumu 2 392 784 *euro* apmērā.

Projekta “Skola- kopienā” iesniedzējs pasākuma ietvaros ir Valsts izglītības satura centrs, kas projektu īsteno sadarbībā ar pašvaldībām. Atbilstoši noteikumiem, pašvaldība var tikt iesaistīta projekta īstenošanā, ja tā ir izstrādājusi priekšlaicīgas mācību pārtraukšanas prevencijas sistēmas un ieviešanas plānu. Gulbenes novada domes sēdē 26.10.2023. tika apstiprināts Priekšlaicīgas mācību pārtraukšanas prevencijas sistēmas un ieviešanas plāns 2024.-2028. gadam (protokols Nr.17; 36.p.).

Pasākuma īstenošanas laiks ir no 2024.gada 1.septembra līdz 2029.gada 31.augustam. Sadarbības līgumus ar pašvaldībām plānots slēgt 2025.gada janvārī.

Programmas ietvaros izglītojamajiem tiks nodrošinātas pedagoga konsultācijas lasītprasmes veicināšanai pirmajās trīs klasēs, kā arī mācību priekšmetos saskaņā ar individuāli izveidotu plānu izglītojamiem, kuri 9. klasi ir pabeiguši ar liecību. Tāpat programmā iesaistītajiem riska grupas izglītojamajiem, arī izglītojamiem, kuri 9.klasi ir pabeiguši ar liecību, tiks nodrošināts atbalsta personāls un no 13 gadu vecuma – mentors.

Atsevišķi iniciatīvu projekti tiks nodrošināti bērnu un jauniešu, tai skaitā reemigrantu, imigrantu un mazākumtautību, iekļaušanai un līdzdalības veicināšanai, pilsoniskām iniciatīvām un izglītības iestāžu partnerības projekti atbalstam pārejā uz mācībām latviešu valodā. Iesaistītajiem pedagogiem, atbalsta personālam, sociālajiem darbiniekiem un izglītojamo mentoriem tiks nodrošināts mērķtiecīgs konsultatīvs un izglītojošs atbalsts, kā arī īstenota starpinstitūciju un speciālistu sadarbības pilnveide. Arī pašiem riska bērniem, jauniešiem un viņu vecākiem ieplānoti izglītojoši pasākumi.

Pamatojoties uz Pašvaldību likuma 10.panta pirmās daļas 21.punktu, kas noteic, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Izglītības, kultūras un sporta jautājumu komitejas un Finanšu komitejas ieteikumu, atklāti balsojot: ar \_\_\_\_ balsīm "Par" (\_\_\_\_\_\_), "Pret" – \_\_\_\_ (\_\_\_\_\_\_), "Atturas" – \_\_\_\_\_ (\_\_\_\_\_), "Nepiedalās" – \_\_\_\_\_ (\_\_\_\_\_\_\_\_), Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības dalību projekta “Skola- kopienā” īstenošanā.

2. UZDOT Gulbenes novada Izglītības pārvaldes vadītājai kontrolēt lēmuma izpildi.

Sēde slēgta plkst. 11:15

Sēdi vadīja Anatolijs Savickis

Protokols parakstīts 2024. gada \_\_.\_\_\_\_\_\_\_\_\_\_\_\_\_\_

Sēdes protokolētāja Līga Nogobode